Kadangi gyvenime visko pasitaiko, gali nutikti ir taip, kad nepavyks laiku grąžinti vartojimo kredito. Visų pirma – reikėtų kuo mažiau panikuoti ir nerimauti. Net, jeigu vėluojate įmoką sumokėti porą dienų – nieko blogo nenutiks. Nors taip daryti nereikėtų, nes paskolas teikiančios bendrovės iš karto ims į Jus žiūrėti įtariau, tačiau gausite bent kelias įspėjamojo pobūdžio žinutes.
Jeigu problema tęsiasi ir toliau – galite bandyti paskolą refinansuoti. Šis sprendimas sumažins mėnesio įmokas, bet prailgins mokėjimo laikotarpį. Visgi visuomet reikėtų tiesiogiai susisiekti su paskolą išdavusia bendrove. Ji gali pasiūlyti pakeisti sutarties sąlygas, sustabdyti įmokų mokėjimą (laikinai) ar surasti kitą sprendimą.